
X SE IMO NARYS K. ANTANAVIČIUS SIŪLO SURENGTI REFERENDUMĄ.. 
Vienintelis būdas išspręsti Lietuvai svarbius, "gyvybinius" 
klausimus - surengti referendumą, - spaudos konferencijoje 
ketvirtadienį pareiškė Seimo narys Kazimieras Antanavičius. 
Pagal jo parengtą referendumo projektą, pirmiausia žmonės 
turėtų pasakyti savo nuomonę dėl Seimo narių skaičiaus. 
Kazimiero Antanavičiaus nuomone, vietoj Konstitucijoje numatytų 


141 Seimo nario, užtektų ir 91 "juokdario", anot jo. ; 
K.Antanavičius taip pat įsitikinęs jog visiškai nereikalinga 
Pramonės ir prekybos ministerija, Sujungti, jo nuomone, taip 


pat reikėtų Ekonomikos ir Finansų, Statybos ir urbanistikos, 
Žemės ir miškų, Švietimo ir kultūros, Sveikatos ir Socialinės 
apsaugos ministerijas. K.Antanavičius taip pat siūlo atšaukti 
Vyriausybės įgaliotinius regionuose, sugrąžinti žemę rinktoms 
savivaldos institucijoms, neapmokestinti pajamų, investuojamų į 
Lietuvos ekonomiką. Referendumui siūloma teikti klausimą dėl 
dviejų pakopų gyventojų apmokestinimo tarifo, kad gaunantys 
mažesnius atlyginimus, mokėtų ir mažesnius mokesčius. Pajamų ir 
pelno mokestis neturėtų būti didesnis kaip 28 proc. 
K.Antanavičiaus iniciatyvai jau pritarė Seimo narys Julius 
Veselka, kai kurie verslininkai, profsąjungos. 

A“ VALSTIEČIŲ PARTIJA GELBĖS ŽEMĖS ŪKĮ. Ketvirtadienį Seime 
spaudos konferenciją surengė Valstiečių partijos vadovai. 
Partijos pirmininkas Seimo narys Albinas Vaižmužis pranešė, kad 
Valstiečių partijoje yra apie 5.000 narių. Valstiečių partija, 
pasak jos valdybos pirmininko profesoriaus Kazimiero- Purvinsko, 
kels kandidatus į kitais metais vyksiančius Seimo rinkimus, 
rūpinsis žemdirbių gyvenimu bei svarbiausiomis kaimo 
problemomis. Reikia, sakė jis, "gelbėti žemės ūkį, kurio gamyba 
per pastaruosius dvejus metus sumažėjo apie pustrečio karto". 
Mes gynėme ir ateityje ginsime Lietuvos "valstiečių interesus, 
ypač tų, kurie atsidūrė prie skurdo ribos", sakė Albinas 
Vaižmužis. 

LIETUVOS SOCIALiSTŲ PARTIJA SUSILAUKĖ RĖMĖJŲ SEIME. Grupė 
Lietuvos Respublikos Seimo narių ir Lietuvos socialistų 
partijos (LSP) valdyba ketvirtadienį Seime įkūrė neformalią LSP 
rėmėjų instituciją. Joje - Seimo nariai Albinas Albertynas, 
Mindaugas Stakvilevičius bei Algimantas Tauras. "Šie Seimo 
nariai, būdami iš esmės socialistinių įsitikinimų, šiuo metu 
nekeičia savo partinės priklausomybės ir neišeina iš DDP 
AKG] utų užti a i as ir 
deramai iki kadencijos pabaigos atlikti įsipareigojimai 
rinkėjams“, „Eltai "sakė LSP pirmininkas Albinas Visockaš. Rėmėjų 
grupės tikslas - propaguoti ir stengtis reabilita o andion 
nepagrįstai sumenkintas aukštas humanistines vertybės, kurias 
įtvirtina socialistų programinės nuostatos. 

KUVEITIEČIAI RAGINAMI INVESTUOTI | LIETUVOS FINANSŲ SISTEMĄ. 
Laikinai einantis Lietuvos banko valdybos pirmininko pareigas 
Vytautas Bublys priėmė Kuveito fondo arabų ekonomikos vystymo 
atstovų delegaciją, supažindino su Lietuvos bankininkystės bei 
pinigų sistemos modeliu ir paragino kuveitiečius investuoti į 
Lietuvos finansų sistemą; ` 

Kuveito fondo technikos/patarėjas Hani al-Gavas (Hani 
al-Ghaw) informavo, kad arabų ekonomikos vystymo fondą 1961 m. 
įkūrė Kuveito Vyriausybė. Be kitų užduočių, ši organizacija 
veikia ir kaip tarptautinė finansinė institucija. Pastaruoju 
metu ji bendradarbiauja su 112 šalių ir teikia ilgalaikius 
Iengvatinius kreditus./ Jų nedidelės palūkanos koreguojamos 
pagal šalies ekonomikos sąlygas, be to, dalies paskolos 
grąžinti nereikia. Lietuvos ir Kuveito ryšiai užmegzti 1992 m. 
Įkurtas komitetas, kuris turi įvertinti Lietuvos ekonomikos 
prioritetus, poreikius bei rinkos galimybes. (V.P.) 


